NaiveNeuron/SloPal huggingface dataset:
Blaha, Ľuboš, podpredseda NR SR (2024-05-10):
Na vaše vystúpenie, pani poslankyňa, evidujem desať faktických poznámok. Ako prvý pán poslanec Jozef Pročko.
B. Bugár, podpredseda NR SR: (2003-12-03):
(Hlasovanie.) Prítomných 134 poslancov, za návrh 104, zdržalo sa 29, nehlasoval 1. Konštatujem, že tieto body zo spoločnej správy sme schválili. Nech sa páči.
Pelegrini, Peter, poslanec NR SR (2010-12-16):
Ďakujem pekne. Pán kolega Přidal, odporúčali ste tu niekomu sa niekde skrývať, tak dovoľte, aby som aj ja odporučil niečo vám. Ja na vašom mieste by som sa išiel skryť do tunela Branisko a tam by som sa modlil, aby úplne na svetlo Božie nevyšli tie nitky, ako tiekli peniaze a v koho vreckách skončili. (Potlesk.)
Hlina, Alojz, poslanec NR SR (2014-02-11):
Ďakujem veľmi pekne. Ja len občanom tejto krajiny preložím, že čo znamená komplexne. V zásade by sa mali báť, keď niekto povie, že to ide riešiť komplexne, resp. by si to mal vysloviť aj do slovníka, to kľudne v slovenských pomeroch môžeme dať, že nijako. Proste, to je čarovná formulka. Akonáhle vám politik povie, že to ide riešiť komplexne, to znamená, že to nejde riešiť, že len naťahuje čas a odsúva to, odsúva, kým to vyhnije. Lebo to je taká tá vyhnívacia metóda. Takže, naozaj, bojte sa, ľudia. Ja som už veľakrát počul komplexných riešení úžerníkov, komplexných riešení neviem čoho. Prosím vás, aj komplexné riešenie sa skladá z malých častí a nič nebráni tomu, aby ste malé časti začali aj z komplexného veľkého celku odhrýzať, aby ubúdalo. To je moja laická, sedliacka úvaha, ktorú som si dovolil. Ale v zásade, ľudia, pre slovenské pomery platí: komplexne znamená nijako. Ďakujem.
Grendel, Gábor, podpredseda NR SR (2021-05-05):
Prezentujme sa a hlasujme. (Hlasovanie.) Prítomných 134 poslancov, za 123, proti nikto, zdržalo sa 11, hlasovali všetci prítomní. Tieto body sme schválili.
Hlina, Alojz, poslanec NR SR (2012-09-26):
Ďakujem veľmi pekne. Pán kolega, pripúšťate, ste to povedali, že ten návrh je nešťastný z Maďarskej republiky. Čiže otázka by možno stála, čo s tým, teda, že sme si naozaj vedomí toho. Ja viem, že je to ťažké a zapeklité, ako z toho vyjsť. Možno, viete, keby ste dali nejaký návrh, ktorý by o tom hovoril. Ja neviem, či to je vôbec možné, že by sme to mohli novelizovať s nejakým odkladacím účinkom, kým sa nezmení tento zákon, ktorý sami uznávate ako nešťastný, to je dobré, to rád počujem, lebo je nešťastný. Ale ešte potom chcem povedať to, čo ste spomínali, aká je možnosť, a potom prípadne som zvedavý, čo s tým, ak sa v Maďarsku budú konať nejaké voľby a naši občania, ktorí budú mať maďarské občianstvo, sa teda budú mať právo ich zúčastniť, to znamená, budú zapísaní vo voličských listinách, ja predpokladám, neviem, na koľko sú utajené voličské zoznamy alebo listiny, keď z týchto by sa potom to následne zistilo, či to je jednoznačné v danom prípade, že keď je niekto uvedený na voličskom zozname, tak že má maďarské občianstvo. Čiže to potom bude možno zaujímavé. A som zvedavý, ako sa bude v tomto prípade pokračovať. Čiže je možnosť to nejakým spôsobom zistiť, že kto teda to maďarské občianstvo prijal. A potom, hovorím, je to nepríjemné. Ale som rád teda, že som to počul, že uznávate, že je to nešťastné. No bolo to nešťastné, naozaj to bolo nešťastné, slúžilo to niečomu a my sme toho čiastočne obeťou, lebo sa to tu škrípe proste kvôli tomu. Takže neviem, očakával by som od vás taký postoj, že, dobre, čo s tým. Ďakujem.
Pellegrini, Peter, predseda NR SR (2024-01-11):
Ďakujem pekne. Pán poslanec Pročko s procedurálnym návrhom.
Paška, Pavol, predseda NR SR (2012-09-11):
Hlasujeme o bode 1 zo spoločnej správy. (Hlasovanie.) 145 prítomných, 13 bolo za, 83 proti, 49 sa zdržalo. Bod 1 sme neschválili.
Bagačka, Michal, poslanec NR SR (2015-09-22):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-10-25):
S faktickými poznámkami traja poslanci, uzatváram možnosť prihlásiť sa. Pán poslanec Mihál.
Baránik, Alojz, poslanec NR SR (2022-12-02):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 30. januára 2023.
Glváč, Martin, podpredseda NR SR (2017-04-07):
(Povedané súbežne s rečníčkou.) ... a vtedy nemôžte vystupovať. Tak, pre...
Gašpar, Tibor, poslanec NR SR (2023-11-23):
10. Takže, vážený pán predseda Národnej rady, vážený pán predseda vlády Slovenskej republiky, vážení členovia vlády, kolegyne poslankyne, kolegovia poslanci, dovoľte mi, aby som uviedol a predniesol informáciu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením Ministerstva vnútra Slovenskej republiky, tlač 76. Predseda Národnej rady Slovenskej republiky svojím rozhodnutím č. 68 z 22. novembra 2023 pridelil návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením Ministerstva vnútra Slovenskej republiky, na prerokovanie Výboru Národnej rady Slovenskej republiky pre obranu a bezpečnosť do určeného termínu konania schôdze Národnej rady Slovenskej republiky. Predseda Národnej rady Slovenskej republiky zároveň určil, aby Výbor Národnej rady Slovenskej republiky pre obranu a bezpečnosť ako gestorský výbor pripravil na schôdzu Národnej rady Slovenskej republiky správu o výsledku prerokovania uvedeného návrhu. Predložený návrh skupiny poslancov Výbor Národnej rady Slovenskej republiky pre obranu a bezpečnosť prerokoval dnes 23. novembra 2023 na svojej 5. schôdzi výboru a neprijal platné uznesenie z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky v spojení s § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh správy o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením ministerstva vnútra Slovenskej republiky, tlač 76a, prerokoval Výbor Národnej rady Slovenskej republiky pre obranu a bezpečnosť na 5. schôdzi 23. novembra 2023. Správa výboru nebola schválená, keďže návrh správy nezískal súhlas potrebnej väčšiny členov výboru. Predseda Výboru Národnej rady Slovenskej republiky pre obranu a bezpečnosť v súlade s rokovacím poriadkom poveril poslanca Národnej rady Slovenskej republiky Tibora Gašpara, aby na schôdzi Národnej rady Slovenskej republiky informoval o výsledku prerokovania návrhu poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením Ministerstva vnútra Slovenskej republiky, tlač 76, a poslancov Samuela Migaľa, Mariána Saloňa, Petra Šucu, Michala Moška, Michala Barteka a Ivana Ševčíka, aby tiež plnili úlohu spravodajcov. Ďakujem, skončil som. Otvorte rozpravu, prosím.
Ďuriš Nicholsonová, Lucia, podpredsedníčka NR SR (2018-06-19):
Teraz poprosím predsedu Najvyššieho kontrolného úradu pána Karola Mitríka, aby uviedol stanovisko Najvyššieho kontrolného úradu k návrhu záverečného účtu. Nech sa páči, pán predseda.
Richter, Ján, minister práce, sociálnych vecí a rodiny SR (2012-09-13):
Ďakujem pekne za toleranciu.
Goga, Pavol, poslanec NR SR (2019-04-02):
Navrhujem o sedemnástej hodine.
J. Binder, poslanec: (2001-10-17):
Ďalšie návrhy v uvedenom zákone sú neopodstatnené a všetky sú riešené a riešiteľné podľa platného zákona v rámci vnútorných predpisov komory. V súčasnom období, keď v Slovenskej republike neexistuje nezávislá kontrola projektových prác, a to aj na rozdiel od totalitného obdobia v čase, keď rýchlosť projektovania je neporovnateľne dynamickejšia ako v minulosti, nie je možné hazardovať s bezpečnosťou krajiny a jej občanov uplatňovaním extrémnej liberalizácie výkonu povolania v oblasti výstavby. Ak nechceme, aby aj u nás dochádzalo k zvýšeniu havárií stavebných diel, nie je možné pripustiť tendenciu smerujúcu k znižovaniu odbornej kvalifikovanosti výkonu povolania v oblasti výstavby. Takmer desaťročné pôsobenie stavovských komôr v oblasti výstavby ukázalo, že práve tieto subjekty dohliadajúce na odbornosť pri vykonávaní činnosti vo výstavbe sú potrebnou celospoločenskou garanciou kvality. K zákonu sa vyjadrilo ministerstvo životného prostredia, ktoré odmieta prijať tento zákon. Z uvedených dôvodov odporúčam nepostúpiť zákon do druhého čítania. (Potlesk.) M. Andel, podpredseda NR SR: Ďakujem. Písomne sa do rozpravy prihlásil pán poslanec Viliam Sopko. Nech sa páči, pán kolega, máte slovo.
Šimečka, Michal, podpredseda NR SR (2024-05-02):
(Povedané súbežne s rečníkom.) Pán poslanec, toto, bohužiaľ, nie je procedurálny návrh, takže asi skončíme.
Šipoš, Michal, poslanec NR SR (2023-11-21):
Pán predsedajúci, vy ste na začiatku hovorili, že chcete priniesť novú kultúru... (Prerušenie vystúpenia predsedajúcim.)
Sulík, Richard, predseda NR SR (2010-12-01):
Ďakujem pekne. S faktickou poznámkou sa neprihlásil žiaden poslanec. Pýtam sa, kto sa chce prihlásiť do rozpravy ústne? Zlé knoflíky tlačíte, páni poslanci. Máme troch prihlásených. Uzatváram možnosť sa prihlásiť do rozpravy ústne. A slovo má pán poslanec Matovič.
Kočiš, Eduard, poslanec NR SR (2020-06-10):
Ďakujem pekne, pán predsedajúci. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Prokopovič, minister dopravy, pôšt a telekomunikácií SR: (2004-05-13):
Cieľom navrhovanej právnej úpravy, ktorá vyplynula z poštovej politiky do roku 2004, je transformácia štátneho podniku Slovenská pošta na akciovú spoločnosť so 100-percentnou majetkovou účasťou štátu. Tento zákon špecificky rieši otázku zakladateľa akciovej spoločnosti, ktorým je štát zo zákona zastúpený ministerstvom dopravy, pôšt a telekomunikácií. Zákon upravuje odchylne od Obchodného zákonníka niektoré podmienky súvisiace so založením akciovej spoločnosti a tiež vylučuje použitie niektorých ustanovení Obchodného zákonníka, ktoré by mohli komplikovať založenie akciovej spoločnosti a vykonávanie jej základnej činnosti, t. j. poskytovanie univerzálnej poštovej služby. Ide napríklad o spôsob určenia hodnoty nepeňažného vkladu a jeho splatenie, vytvorenie rezervného fondu či nadobudnutie vlastníckeho práva akciovej spoločnosti k nehnuteľnostiam. Predmetom tohto zákona je taktiež umožniť akciovej spoločnosti ako právnemu nástupcovi štátneho podniku pokračovať vo vykonávaní podnikateľskej činnosti, ktorú oprávnene vykonával štátny podnik, najmä pokračovať v poskytovaní poštových služieb podľa zákona č. 507/2001 Z. z. o poštových službách. Konštatujem, že navrhovaná právna úprava nezakladá nároky na štátny rozpočet, rozpočty obcí a vyšších územných celkov a nebude mať ani dosah na verejné financie. Vážené pani poslankyne, vážení páni poslanci, dovoľujem si vás požiadať o schválenie predloženého návrhu zákona. Ďakujem, pán predseda, skončil som.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 140, za 47, proti 23, zdržalo sa 70. Konštatujem, že sme tento návrh neschválili. Budeme pokračovať hlasovaním v prvom čítaní o návrhu poslancov Osuského, Dostála, Zimenovej, Dubačovej a Klusa na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, tlač 1013, bod 48 schváleného programu. Prosím spravodajcu z výboru pre kultúru a médiá poslanca Dušana Tittela, aby uviedol hlasovanie. (Hlasovanie o návrhu poslancov Národnej rady Slovenskej republiky Petra Osuského, Ondreja Dostála, Zuzany Zimenovej, Viery Dubačovej a Martina Klusa na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1013.)
Tittel, Dušan, poslanec NR SR (2019-11-27):
Ďakujem za slovo, pán predsedajúci. Vážené kolegyne, kolegovia, na rokovanie Národnej rady Slovenskej republiky predkladám spolu s kolegom Tiborom Jančulom návrh zákona, ktorým sa mení zákon č. 440/2015 Z. z. o športe a o zmene a doplnení niektorých zákonov v znení neskorších predpisov. Aplikačná prax ukázala, že nemožnosť vykonávať šport, kolektívny šport profesionálnym športovcom ako samostatne zárobkovo činnou osobou nie je žiaduca, nakoľko neprimerane obmedzuje zmluvnú voľnosť športovcov v kolektívnych športoch. Profesionálny športovec bude môcť vykonávať športovú činnosť v prospech konkrétnej športovej organizácie na základe zmluvy o profesionálnom vykonávaní športu alebo ako samostatne zárobkovo činná osoba na základe zmluvy podľa Občianskeho zákonníka, ustanovenie § 51, alebo zmluvy podľa Obchodného zákonníka, ustanovenie § 269 ods. 2. Navrhovanou úpravou sa umožní športovým organizáciám možnosť regulácie prestupov aj športovcov, ktorí vykonávajú športovú činnosť v prospech konkrétnej športovej organizácie ako samostatne zárobkovo činné osoby. Ako predpoklade..., predpokladatelia predpokladáme pozitívne vplyvy pre športové organizácie, športovú komunitu a profesionálnych športovcov, čo povedie aj k zníženiu administratívnej záťaže, odbremenenia príslušných orgánov verejnej moci. Predkladaný návrh zákona má pozitívny vplyv na rozpočet verejnej správy, nemá negatívny vplyv na manželstvo, rodičovstvo a rodinu a nemá negatívny vplyv na podnikateľské prostredie. Nemá vplyv na životné prostredie, na zamestnanosť ani vplyv na informatizáciu spoločnosti. Zároveň predložený návrh zákona nemá negatívny sociálny vplyv a ani vplyv na hospodárenie obyvateľstva. Pán predsedajúci, ďakujem, skončil som.
I. Štefanec, poslanec: (2009-06-30):
Pokiaľ by ste doňho nerobili poslanecké návrhy, tak my by sme ten zákon podporili. Ale ten zákon, tak ako je postavený s tými lobistickými návrhmi, ktoré prešli cez výbor, tak sú doslova pre našich zamestnávateľov likvidačné aj  pre našich občanov škodlivé. Ďakujem.
P. Paška, predseda NR SR: (2007-03-27):
(Hlasovanie.) 135 prítomných, 120 za, 15 sa zdržali. Konštatujem, že sme schválili uvedené body zo spoločnej správy. Ďalej, pán spravodajca.
Blcháč, Ján, poslanec NR SR (2023-12-20):
Hlasovať o druhom pozmeňujúcom návrhu poslanca Matoviča. Prosím, pán predseda, dajte hlasovať.
Kotleba, Marian, poslanec NR SR (2018-02-08):
Pán kolega Dostál, no ja musím len dať za pravdu znova tým svojim kolegom, ktorí hovorili, že to nie je celkom taká nevinná, táto vaša novela alebo tento váš návrh, aj keď ja osobne naozaj proti tej češtine ani v televízii, ani v rozhlase, nemám s tým nejaký problém. Myslím, že moji rovesníci a všetci tí, ktorí vyrastali teda v Československej socialistickej republike, tak tú češtinu vnímajú úplne prirodzene, ale neviem, pán poslanec Dostál, či vy ste aj počúvali, keď ste rozprávali, a reagujem teraz na tú vašu zmienku, že vy ste povedali, že vy vlastne nemáte problém, keby tie detské rozprávky boli aj v angličtine alebo v akomkoľvek nejakom inom jazyku, a naozaj vlastne tým ste povedali to, že toto je len tá vaša nejaká maskovaná snaha o ten váš svetoobčiansky globalistický prístup, aby teda naše deti sa učili, počúvali, pozerali rozprávky v angličtine. Myslím, že týmto ste to už naozaj prepískli, lebo ak na jednej strane hovoríte o materinskom jazyku, potom hovoríte o bratských jazykoch ako o českom jazyku, a nakoniec do toho zapletiete možno nie nejakou neopatrnosťou to, že vlastne má to byť v podstate príprava na to, aby v ďalšom kroku sa už nemuseli dabovať ani neslovenské jazyky, tak to je z môjho pohľadu naozaj veľké pozor na túto, túto vašu snahu, lebo čeština je fajn, ale rozprávať o tom, že deti si majú na úrovni svojho materinského jazyka púšťať nejakú anglickú alebo inú neslovanskú rozprávku, tak to už je za čiarou.
M. Gibalová, poslankyňa: (2010-02-02):
Hovoríte, že rovnováhu je ťažké hľadať. Rovnováhu, ja viem, je ťažké hľadať. Je ľahké hľadať rovnováhu v čase konjunktúry. Ale my máme teraz obdobie, keď tie pracovné miesta nenachádzame „na ulici“. A preto voláme po tom, aby sme v tomto období týmto ľuďom vedeli pomôcť. Ďakujem.
Hrnčiar, Andrej, podpredseda NR SR (2019-04-04):
Prosím, prezentujme sa a hlasujme o tom, či Národná rada prerokuje tento zákon. (Hlasovanie.) Prítomných 138, za 45, proti 40, zdržalo sa 51, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o písomných odpovediach členov vlády Slovenskej republiky na interpelácie poslancov Národnej rady (tlač 1313). (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 1313.) Hlasujeme o tom, že Národná rada berie na vedomie vyjadrenie poslankyne Viery Dubačovej, že písomné odpovede podpredsedníčky vlády a ministerky pôdohospodárstva a rozvoja vidieka Gabriely Matečnej a ministerky kultúry Ľubice Laššákovej na interpelácie č. 26 a 27 nepovažuje za uspokojivé. Prosím, prezentujme sa a hlasujme. (Hlasovanie.) Prítomných 137, za 54, proti 32, zdržalo sa 50, nehlasoval 1. Konštatujem, že sme tento návrh neschválili. Teraz dávam hlasovať o tom, že Národná rada berie na vedomie vyjadrenie poslankyne Sone Gaborčákovej, že písomná odpoveď ministra práce, sociálnych vecí a rodiny Jána Richtera na interpeláciu č. 4 nepovažuje za uspokojivú. Prosím, prezentujme sa a hlasujme. (Hlasovanie.) Prítomných 140, za 65, proti 20, zdržalo sa 55. Konštatujem, že Národná..., že sme tento návrh neschválili. Nasleduje hlasovanie o tom, že Národná rada berie na vedomie vyjadrenie poslanca Borisa Kollára, že písomná odpoveď, že písomnú odpoveď ministerky školstva, vedy a výskumu a športu Martiny Lubyovej na jeho interpeláciu č. 16 nepovažuje za uspokojivú. Prosím, prezentujme sa a hlasujme. (Hlasovanie.) Prítomných 139, za 66, proti 31, zdržalo sa 39, nehlasovali 3. Konštatujem, že sme tento návrh neschválili. Na záver dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 21. februára 2019. Prosím, prezentujme sa a hlasujme. (Hlasovanie.) Prítomných 139, za 74, proti 41, zdržali sa 22, nehlasovali 2. Konštatujem, že sme navrhované uznesenie schválili. Pristúpime k hlasovaniu v druhom čítaní o návrhu skupiny poslancov na vydanie zákona, ktorým sa zrušuje zákon č. 385/2018 Z. z. o osobitnom odvode obchodných reťazcov, ktorý prerokovávame v skrátenom legislatívnom konaní (tlač 1412). Dávam slovo spoločnému spravodajcovi predsedovi výboru pre financie a rozpočet poslancovi Ladislavovi Kamenickému, aby hlasovanie uvádzal. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa zrušuje zákon č. 385/2018 Z. z. o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1412.)
Glváč, Martin, podpredseda NR SR (2017-12-13):
Ďakujem. Pani poslankyňa Grausová. (Reakcie z pléna.) Pani poslankyňa, skontrolujte si kartičku a poprosím, áno, sadnite si na svoje miesto, lebo ste vedľa, no. Nech sa páči, no, tak.
Žitňanská, Jana, poslankyňa NR SR (2014-03-27):
Ďakujem veľmi pekne. Ja už iba jednu poznámku na záver poviem, keďže pán poslanec Fronc ešte doplnil svoje vystúpenie o to, že by užívatelia tých autobusov mohli sa spolupodieľať na tom financovaní. Ja viem, že máme obmedzené zdroje, a viem, že niekedy je veľmi ťažké nájsť aj jedno euro, ale to jedno euro niekedy ťažko hľadajú aj tie rodiny. Čiže tak ako dnes, keď majú tú málotriedku a tie deti dôjdu pešo z toho jedného domu na koniec dediny, ak by to malo byť tak, že budú musieť platiť za takýto autobus, obzvlášť opakujem, ak sa to bude týkať rodín, ktoré žijú v sociálne znevýhodnenom prostredí, môže to byť zase jedna z tých prekážok, kde nám tá úspešnosť školská nebude až taká vysoká. A iba úplne poslednú poznámku poviem. Ste hovorili, pán poslanec, o tom, koľko nás stoja žiaci a koľko nás stoja väzni. Tak opäť predpokladám, že keď väzňov prevážajú z jedného miesta na druhé miesto, aby, dajme tomu, robili nejaké práce, tak oni za to asi neplatia. Čiže buďme v tomto veľkorysí aj voči tým žiakom. A naozaj by som sa skôr prikláňala k tomu, že pokiaľ je nevyhnutné, aby tá škola bola zatvorená, tak aby tie deti mali túto prepravu zadarmo. Ďakujem pekne.
P. Paška, predseda NR SR: (2009-04-23):
(Hlasovanie.) 140 prítomných, 117 bolo za, 22 sa zdržalo, 1 nehlasoval. Tieto body sme schválili.
Zmajkovičová, Renáta, podpredsedníčka NR SR (2013-03-26):
Pán predseda Paška, nech sa páči.
Laššáková, Jana, podpredsedníčka NR SR (2012-05-16):
Pán poslanec Hlina.
J. Mikuš, poslanec: (2003-06-27):
Hlasujeme o tomto návrhu.
Laššáková, Jana, podpredsedníčka NR SR (2014-09-18):
Ešte je priestor a vo výboroch a my sme vás volili a dohody dodržiavame, takže beriem aj, že vy dodržiavate dohody. Nech sa páči s reakciou.
Hrnčiar, Andrej, podpredseda NR SR (2019-09-20):
Pani poslankyňa, pardon. (Krátky rozhovor navrhovateľky s predsedajúcim mimo mikrofónu.)
Laššáková, Jana, podpredsedníčka NR SR (2014-11-09):
Procedurálny návrh, pán poslanec!
J. Senko, poslanec: (2007-01-30):
Predseda Národnej rady Slovenskej republiky rozhodnutím č. 163 z 2. januára 2007 pridelil predmetný návrh vlády na skrátené legislatívne konanie o autorskom zákone na prerokovanie Výboru Národnej rady Slovenskej republiky pre kultúru a médiá v termíne do 26. januára 2007. Výbor Národnej rady Slovenskej republiky pre kultúru a médiá prerokoval predmetný návrh vlády na svojej 10. schôdzi výboru dňa 22. januára 2007 a prijal uznesenie č. 36. Výbor súhlasí s predloženým návrhom vlády na skrátené legislatívne konanie a odporúča Národnej rade Slovenskej republiky vysloviť súhlas s tým, že ho Národná rada prerokuje v skrátenom legislatívnom konaní, t. j. prvé, druhé a tretie čítanie sa uskutoční na siedmej schôdzi Národnej rady Slovenskej republiky. Dovoľte mi predložiť uznesenie Národnej rady Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov (tlač 165): „Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky vyslovuje súhlas s tým, že vládny návrh zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov, prerokuje v skrátenom legislatívnom konaní na 7. schôdzi Národnej rady Slovenskej republiky.“ Ďakujem, pán predsedajúci, skončil som.
Sulík, Richard, predseda NR SR (2011-03-29):
Pán poslanec Fronc.
Senko, Ján, poslanec NR SR (2011-02-04):
Pán poslanec, o tajnej voľbe ako o jednom z najväčších výdobytkov nežnej revolúcie hovoril jeden z vašich koaličných poslancov – pán Osuský. Tento jeden z najväčších výdobytkov chce teraz svojím hlasovaním poprieť. My upozorňujeme, že meníte pravidlá hry počas rozohranej hry, že zmena rokovacieho poriadku je účelová a má slúžiť k tomu, aby Koaličná rada prostredníctvom svojich poslancov jednotlivých strán zabezpečila, aby výsledok bol taký, na akom sa Koaličná rada rozhodne. Je to teda ochrana toho, aby bolo zabezpečené rozhodnutie Koaličnej rady. Nie, aby bolo zabezpečené slobodné rozhodnutie poslanca bez možných dôsledkov zo strany zástupcov v Koaličnej rade.
Jurinová, Erika, poslankyňa NR SR (2017-03-28):
Ďakujem. Pani ministerka, vy ste hovorili, že tento zákon je kompromisom. My by sme boli chceli, aby to bolo kompromisom, ale ono je to kompromisom len koaličných strán, že opozícia bola z toho, z tej prípravy vlastne vylúčená. Povedali ste tiež, že ho berete ako základ pre zrušenie Mečiarových amnestií. Ale ak by ste ho brali ako základ, nemyslím váš osobne, ale koalícia ak by ho brala ako základ, tak by bola ochotná možno prijať aj tie, tie veci, s ktorými sa opozícia nevie stotožniť alebo ktoré nevie prehltnúť. Preto to beriem ako fakt, ako faktický stav, že buď ho prijmeme, alebo neprijmeme. Tunák už asi veľká, veľký priestor na, na nejakú dohodu, obávam sa, že nie je. Potom tiež veľká obava vo mne je, že ak prijmeme tento návrh vládnej koalície, môže sa stať presný opak toho, po čom všetci túžime alebo čo by sme veľmi radi dosiahli, to znamená, aby boli potrestané zlodejiny alebo aby bol odsúdený aspoň minimálne ten štátny teror. Ale viete, že ak prijmeme vašu novelu a zmenu ústavy, ak prijmeme váš pohľad na vec, tak potom sa môže naozaj stať, že to zablokovanie bude úplne trvalé, kdežto pán poslanec Budaj bude môcť tento návrh zákona predkladať neustále, stále dookola. A môžeme potom už len dúfať, že by sa niekedy našla aj vládna väčšina alebo celkovo v parlamente väčšina, ktorá by bola ochotná odsúdiť tento štátny teror. A ešte posledné, viete, častokrát aj vy, keď ste boli v opozícii, sme boli konfrontovaní najmä zo strany SMER-u s tým, že ústavu podávať v skrátenom konaní alebo že poslanci si dovoľujú podávať ústavu, že... (Prerušenie vystúpenia časomerom.)
Bugár, Béla, podpredseda NR SR (2017-06-16):
Pán poslanec Mazurek.
Nehézová, Jana, poslankyňa NR SR (2018-02-13):
Vážené kolegyne, vážení kolegovia, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 835. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 869 z 15. januára 2018 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 12. marca 2018 a v gestorskom výbore do 13. marca 2018. Otvorte, prosím, všeobecnú rozpravu.
Hrnčiar, Andrej, podpredseda NR SR (2016-10-19):
Vážené panie poslankyne, vážení páni poslanci, pokračujeme v prerušenom rokovaní hlasovaním o bode 36 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení (tlač 245). Spravodajcom je člen navrhnutého gestorského výboru pre zdravotníctvo poslanec Juraj Blanár. Pán poslanec, prosím vás, aby ste uviedli hlasovanie. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 245.)
Laurenčík, Milan, podpredseda NR SR (2020-04-23):
Pán poslanec Karahuta.
V. Veteška, podpredseda NR SR: (2005-12-08):
Pani poslankyňa Tóthová.
Zajac, Peter, poslanec NR SR (2011-09-09):
Pán poslanec Kolesík, na vašu reakciu nebudem vôbec odpovedať, lebo je to iba taká obohraná pesnička. Pod „my“ myslím, samozrejme, poslancov OKS a tým je to povedané. Predpokladám, že už je verejnosti dostatočne jasné, že v prípade „my“, ktoré sa týka daňovo-odvodovej reformy a otázky odvodov živnostníkov a dohodárov a tých ostatných skupín, je to „my“ jasne identifikované s OKS. K pánovi poslancovi Maďaričovi. Pán poslanec Maďarič, ja som stál pri zrode grantového systému. Som zástanca toho, aby z verejných zdrojov boli podporovaní ľudia v kultúre a nemám k tomu čo dodať. A myslím si to dvadsaťdva rokov. Myslím si to proste stále. Tí, čo iba skuhrajú a otŕčajú ruky, to sú práve tí, ktorí iba nariekajú, že v akej katastrofálnej situácii kultúra je, ale nič nerobia pre to, aby tú situáciu zlepšili a najmä aby zlepšili svoju vlastnú situáciu. Čo sa týka samotného štatistického úradu, ja som protestoval proti pojmu práce z donútenia. Nehovorím nič k tomu, že iste sú aj takí, ktorí proste jednoducho prijímajú tie formy práce, ktoré sú k dispozícii. Ale tvrdiť, že to je z donútenia, ten termín je naprosto falošný, to po prvé. A po druhé, tá metodika bola nezmyselná, to si štatistický úrad nemôže dovoliť. Ale to, čo je podstatné, ja to iba zopakujem, živnosti, SZČO, dohodári vytvárajú pružnosť pracovného trhu, v tom je ich veľký význam a v tom ich poškodzovať by bolo absolútne škodlivé.
Jurinová, Erika, podpredsedníčka NR SR (2012-06-22):
Ďakujem pánovi predkladateľovi. Myslím, že faktickou, faktickú už nemôžete využiť. Takže, pán spravodajca, nech sa páči.
Verešová, Anna, poslankyňa NR SR (2017-04-06):
Pán minister, vy tak vždycky vyrastiete, keď rozprávate o výsledkoch v oblasti nezamestnanosti alebo v zamestnanosti. Nuž o tom, že ste rezignovali na poctivú politiku zamestnanosti, nehovorí opozícia, ale odborné organizácie. Hovoria aj o tom, o pracujúcej chudobe. A vy ste tam tak zabudli pripomenúť, že 55 % pracujúcich má mzdu menšiu v hrubom, v hrubom, vypočítajte si to, v hrubom 800 eur. Vypočítajte si, koľko je to v čistom! A to, že ľudia naši odchádzajú zo Slovenska do zahraničia, to je výborná vec, pretože je tu naozaj voľný pohyb osôb v rámci Európskej únie, ale oni by sa celkom radi vrátili, a to je tiež v tých rôznych prieskumoch a v štatistikách odborných organizácií, keby sa tu napríklad zmenila politická situácia a keby tu prestala byť taká korupcia a tak rozšírená, ako tu je. Ale ešte jedna vec, keď tak rastiete, tak ja vám poviem, že keby ste rovno boli slepý, hluchý a ba dokonca keby ste tu neboli, tak naša nezamestnanosť na Slovensku by klesala, pretože klesá v celej Európe, v celej Európe. Takže aj keby ste tu neboli. Ale, prosím vás, vráťme sa späť k deťom, lebo preto sme tu, nie pre nezamestnanosť či zamestnanosť, o ktorej by ste sa radi rozprávali. Vy hovoríte, že zodpovednosť za vykonávanie opatrení v sociálnoprávnej ochrane detí, tam majú konať iba orgány činné v trestnom konaní? Za čo vy vlastne zodpovedáte, pán minister? Vôbec je potrebné, aby ste tu boli? Za čo zodpovedáte? Vy zodpovedáte za kvalitu vykonávania opatrení sociálnoprávnej ochrany detí. Prestaňte čakať, čo vyšetria orgány činné v trestnom konaní! Tie si nech robia naozaj svoju prácu, ale aj vy si robte svoju prácu! Ináč tu vaše miesto nemá; vy tu nemáte čo robiť potom. (Potlesk.)
Kremský, Peter, poslanec NR SR (2020-04-01):
Ďakujem. Zvolávam schôdzu výboru pre hospodárske záležitosti zajtra o 9.00 v miestnosti č. 32. Ďakujem.
Grendel, Gábor, podpredseda NR SR (2020-11-24):
Ďakujem, pán poslanec. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto z poslancov prihlásiť ústne. Nie. Končím možnosť prihlásiť sa do rozpravy a vyhlasujem rozpravu za skončenú. Pán navrhovateľ, chcete zaujať stanovisko? Nie. Pán spravodajca? Takisto nie. Určte, prosím, termín hlasovania, pán poslanec.
Glváč, Martin, podpredseda NR SR (2017-02-10):
Dávam slovo spravodajcovi, spravodajkyni, pardon. Nech sa páči.
Paška, Jaroslav, poslanec NR SR (2017-02-10):
Ďakujem, pán predseda. Pán poslanec Dostál naznačil, že zmena, takáto zmena vo fungovaní štátu asi by mala byť prekonzultovaná, povedal by som, aj rozsiahlejšie zvážená. Pretože naozaj, ak sú nejaké problémy a sú, priznáme, všetci priznáme pri správe verejnej správy aj v časti vyšších územných celkov, tak si len treba uvedomiť, že ten mechanizmus odovzdávania a prenášania kompetencií prinesie vážne štrukturálne problémy, a treba sa na to dobre pripraviť a prerokovať tieto zmeny aj na politickej úrovni. Čo je však podstatné, myslím si, že keď chceme robiť nejaké zmeny, treba sa pokúsiť robiť to evolučne. Nerobiť takéto zásadné zmeny bez toho, aby sme teda si neskúsili, ak tam sú problémy vo fungovaní vyšších územných celkov, najskôr tie mechanizmy upraviť, zmeniť tak, aby vyššie územné celky začali fungovať efektívnejšie a pod kontrolou, ak sa teda žiada vyššia kontrola. Takže skúsiť najskôr urobiť isté mechanizmy, nové zaviesť mechanizmy, ktoré by umožnili lepšie fungovanie týchto štruktúr, prípadne zmeniť veľkosti vyšších územných celkov, zvážiť, či proste je potrebné mať osem vyšších územných celkov, či by nestačili tri, štyri, a ak by to nefungovalo, ak by sme naozaj nenašli, povedal by som, vhodné mechanizmy fungovania vyšších územných celkov a ak by sa nezžili, ak by sa nezžil tento systém správy s názormi ľudí, tak potom môžme sa pokúsiť aj teda meniť štruktúru správy tak, aby bola o jeden stupeň nižšia. Ale tá procedúra by mala ísť najskôr s tou zmenou vyšších územných celkov, prípadne nejakou reformou tejto štruktúry a potom možno, ak by to nevyšlo, tak môžme ísť aj k nejakým iným zmenám. Ale v zásade platí v Európskej únii a nielen v Európskej únii, ale pri spravovaní štátov, že si štát vytvára viacstupňové riadenie verejnej správy a... (Prerušenie vystúpenia časomerom.)
Laurenčík, Milan, podpredseda NR SR (2022-06-16):
Na faktické poznámky bude teraz reagovať pán poslanec Tomáš Lehotský.
Pellegrini, Peter, predseda NR SR (2015-09-30):
(Hlasovanie.) Prítomných 131 poslancov, za hlasovalo 46, bolo proti 6, zdržalo sa 79 poslancov. Nepostúpili sme tento zákona do druhého čítania.
Bugár, Béla, podpredseda NR SR (2017-03-21):
Ďalej v rozprave vystúpi pán poslanec Simon.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme. Keď budete dlho hovoriť, že ste skončili, tak ste skončili, viete (vyslovené s pobavením)? (Reakcia spravodajcu: To hádam nie.) (Hlasovanie.) Prítomných 129 poslancov, za 115, proti 1, zdržalo sa 11, 2 nehlasovali. Návrh sme odsúhlasili. Teraz prosím pána poslanca Kresáka, aby uviedol hlasovanie o bode 40 schváleného programu, a to je prvé čítanie o návrhu poslancov Antala, Bugára, Hrnčiara, Jakaba a Janckulíka na vydanie zákona, ktorým sa mení a dopĺňa Exekučný poriadok (tlač 746). Nech sa páči. [Hlasovanie o návrhu poslancov Národnej rady Slovenskej republiky Petra Antala, Bélu Bugára, Andreja Hrnčiara, Eleméra Jakaba a Igora Janckulíka na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 746.]
Fico, Robert, podpredseda NR SR (2010-10-14):
Pán minister si žiada reagovať, nech sa páči.
Droba, Juraj, poslanec NR SR (2011-02-10):
Ja sa na to pozerám trochu inak. A to, že slovenský sprievodca niekedy sprevádza v iných metropolách Európy, je síce tiež fakt, ale zájazdy, ktoré idú, dajme tomu, na pešie prehliadky po meste, nielen tie autobusové, tak spravidla sú nútené metropolami na to, aby si najímali miestneho sprievodcu. Stotožňujem sa s tým, že je to tak správne. To je k tej vecnej záležitosti. Druhá vec je právna alebo právnická. A tam jednoducho nie som spokojný so zákonom alebo s nariadením, ktoré nie je vykonateľné, resp. pri ktorom nie je možné postihovať jeho nedodržiavanie. Takže ten návrh speje len k tomu, aby konečne niekto v Bratislave mal tú moc legitimovať sprievodcu a konať v prípade, ak sprevádza po meste bez licencie. To je všetko.
V. Palko, poslanec: (2009-02-18):
Ďakujeme veľmi pekne.
Osuský, Peter, poslanec NR SR (2016-09-08):
Vážená snemovňa, nerobím si, samozrejme, nikdy ilúzie o návrhu zákona, na prvom mieste ktorého medzi predkladateľmi som napísaný, ale napriek tomu si myslím, že tento totálne nestranícky zákon znamená zníženie byrokracie pre všetkých občanov bez rozdielu ich politickej afiliácie a preferencie, nevidím dôvod, aby takýto zákon neprešiel. Celkom z hlbokého presvedčenia hovorím, že ak vidím, že zákonná norma je dobrá, tak hlasujem za ňu bez rozdielu, keď ide o to, kto ju predložil. Včera som hlasoval za niekoľko vládnych návrhov a budem za niekoľko z nich hlasovať i dnes, pretože, ako bolo povedané, zákon síce nespasí svet, ale ak zlepší beh vecí, tak stojí za to, postaviť sa zaň a hlasovať zaň. Ešte raz hovorím, čas na ohňostroj pri prejdení prvého opozičného návrhu ešte nie je, a ak prejde, nemyslím si, že ktorýkoľvek z vás, reprezentujúci ktorúkoľvek stranu, sa dopustí smrteľného hriechu. A vyzýval by som snemovňu pri tejto príležitosti zamyslieť sa nad posolstvom zákona každého, ktorý za tie ďalšie roky príde, a zamyslieť sa, že i keď nespasí svet, či nie je posunom k lepšiemu. Ďakujem.
Mikloško, Jozef, poslanec NR SR (2012-06-28):
Ďakujem za ocenenia pánovi Chrenovi aj ďalším. No, čo sa týka tajomstva, treba si uvedomiť, že čím sme starší, tým tých tajomstiev je viacej. Aj pápež Ratzinger o tom často hovorí a priznáva, že mnohé otázky zostanú aj pre neho navždy nezodpovedané a nevyriešené. Čiže s týmto sa treba zmieriť a problémy manželstva sú jedny z nich. Taliansko som nezobral ako dobrý prípad. Ja som tú situáciu tam dlho poznal, videl zblízka. Tam dokonca, keď sa ľudia chcú rozviesť, musia naozaj dlho žiť od seba, musia to mať dokázané, keby sa raz navštívili, už sa to znova poruší, až tak veľmi je to zbyrokratizované. Mnohí hovoria, že sa nerozvádzajú len preto, lebo ich to zruinuje. Tam zákon o rozvode je taký tvrdý, toľko musia platiť všelikomu, že ich to zruinuje. Taliansko nie je dobrý prípad. Chcel som poukázať a opýtať sa, ako je to v iných štátoch? Náhodou Taliansko poznám, ale ako vzorný príklad ho nedávam, lebo tam veľa ľudí žije v rozluke, alebo sú rozvedení. Čo sa týka pána Sulíka, platí dnes zákon o rodine a platí aj ústava, ktorá podporuje rodinu ako zväzok jedného muža a jednej ženy. Tento návrh je v rozpore s týmito základnými našimi dokumentmi, to som chcel nejakým spôsobom zdôrazniť. Boj medzi liberalizmom a konzervatizmom je večný, nehovorím, že vždy má len jedna strana pravdu, je to hľadanie slobody pre človeka, ale takej, aby neohrozoval slobodu iných ľudí. Tá miera, to je úloha na celý život, aby sme k nejakému zdravému rozhodnutiu prišli. Ďakujem.
Adamčík, Eduard, poslanec NR SR (2016-10-12):
Vážený pán predsedajúci, ako spoločný spravodajca navrhujem, aby sa o návrhu zákona hlasovalo na najbližšom hlasovaní.
Figeľ, Ján, podpredseda NR SR (2014-10-28):
Nech sa páči, Alojz Hlina.
B. Bugár, podpredseda NR SR: (2004-02-04):
(Hlasovanie.) Prítomných 135 poslancov,  za návrh 66, proti 32,zdržalo sa 37 poslancov. Konštatujem, že body 6 a 9 zo spoločnej správy sme neschválili. Nech sa páči... B. Opaterný, poslanec: Ďakujem. Teraz budeme hlasovať o pozmeňujúcich návrhoch pána Ľubomíra Vážneho, ktorý navrhol hlasovať o všetkých bodoch, teda o každom bode osobitne. Takže budeme hlasovať o bode č. 1?
Grendel, Gábor, podpredseda NR SR (2021-10-06):
Pán poslanec Miroslav Žiak.
Blaha, Ľuboš, podpredseda NR SR (2024-02-08):
Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili otázky do včera do dvanástej hodiny. Vyžrebovaných bolo 124 otázok na predsedu vlády, 212 otázok na členov vlády a 24 na generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér.
Brocka, Július, poslanec NR SR (2014-11-10):
Pán minister Maďarič už odišiel, škoda. Môj kolega hovorí, že dáva Paškovi tak pol roka. Pán poslanec Frešo, vy ste to svojím vystúpením úplne pokazili, pánu ministrovi Maďaričovi ste úplne nabúrali ten jeho koncept. On tu bol vlastne úplne zbytočne. On prišiel mobilizovať poslancov SMER-u a už to vyzeralo, že sa mu to aj podarí, a vy teraz takto. Pán poslanec Frešo, vy ste dnes SMER-u nijako nepomohli. Ale mňa to ani nemrzí, takže dobre. (Smiech v sále.)
Paška, Pavol, predseda NR SR (2014-04-03):
Ďakujem pekne, otváram rozpravu. Nemám písomnú prihlášku. Pýtam sa, kto chce vystúpiť v rozprave. Pán navrhovateľ, končím možnosť sa prihlásiť.
M. Číž, podpredseda NR SR: (2006-08-02):
Pán poslanec Švidroň.
Danko, Andrej, podpredseda NR SR (2024-01-17):
Na vystúpenie pána poslanca 21 faktických poznámok. Prvý, poslanec Dvořák.
M. Číž, podpredseda NR SR: (2007-03-28):
(Prerušenie rokovania o 12.00 hodine.) (Pokračovanie rokovania o 14.06 hodine.)
Čislák, Viliam, minister zdravotníctva SR (2015-09-24):
Ďakujem pekne. Vážený pán predseda, dámy a páni, predložený návrh zákona: 1. upravuje postup pri výpočte ročného nároku na uplatnenie odpočítateľnej položky, 2. vyníma likvidačný zostatok obchodnej spoločnosti alebo družstva spod odvodovej povinnosti na verejné zdravotné poistenie, 3. predlžuje lehotu zdravotnej poisťovne na preverenie opodstatnenosti námietok platiteľa poistného pred predložením návrhu na vydanie platobného výmeru Úradu pre dohľad nad zdravotnou starostlivosťou, 4. precizuje ustanovenie vo vzťahu k určeniu osoby, ktorá má povinnosť platiť poistné na verejné zdravotné poistenie. Podľa platnej právnej úpravy sa odpočítateľná položka vzťahuje na zamestnancov, ktorí spĺňajú zákonom stanovené podmienky na jej uplatnenie, a navrhovaná úprava spresňuje postup pri výpočte ročného nároku na uplatnenie odpočítateľnej položky u tých poistencov, je na ich prospech a dotýka sa aj zamestnávateľov. Návrh na vyňatie likvidačného zostatku obchodnej spoločnosti alebo družstva spod odvodovej povinnosti na verejné zdravotné poistenie vychádza ale zo skutočnosti, že ide len o časť majetku spoločníka, ktorý bol uložený na začiatku podnikania do majetkovej spoločnosti. Navrhované predĺženie lehoty zdravotnej poisťovne predložením návrhu na vydanie platobného výmeru Úradu pre dohľad nad zdravotnou starostlivosťou je v záujme vytvorenia dostatočného časového priestoru na kvalifikované posúdenie opodstatnenosti námietok platiteľa poistného pred podaním návrhu na vydanie platobného výmeru a navrhovanou zmenou lehoty dôjde k odstráneniu súčasného neželateľného stavu, keď zdravotná poisťovňa v záujme zachovania zákonnej lehoty nevyhovie námietkam a podá Úradu pre dohľad nad zdravotnou starostlivosťou návrh na vydanie platobného výmeru bez dostatočného posúdenia opodstatnenosti podaných námietok. Ďakujem pekne za pozornosť.
Jarjabek, Dušan, poslanec NR SR (2012-10-18):
Ďakujem pekne, pani predsedajúca. Pán poslanec Krajcer, ja som toto vaše vystúpenie teda skutočne viacej vnímal ako vystúpenie stranícke, ako vystúpenie podpredsedu strany s ambíciou predsedníckou, a nie ako vystúpenie profesijné, respektíve ako vystúpenie bývalého exministra kultúry. Ja som radšej, keď ste v tej druhej polohe preto, lebo v rámci tých odborných argumentov určite sa nám diskutuje lepšie. Aby som teda prešiel k tej odbornej rovine. Vy ste hovorili o boji s ministrom financií. No, pán poslanec, vy ste ten boj s tým vaším ministrom financií prehrali. Keby ste ho neboli prehrali, tak by ste neposúvali dátum platnosti tohto zákona z 1. 1. 2012 na 1. 1. 2013. To je jasná prehra s vaším ministrom financií, ktorý nebol ochotný akceptovať tento váš nový zákon, ktorý ste schválili v tom období, v ktorom ste ho schválili, v tom období, keď ešte ste všetci mali záujem na tom, aby koalícia vydržala. Za normálnych okolností by tento zákon určite neprešiel. To je jedna vec. No vy ste v tom zákone hovorili o financovaní. To financovanie tých 90 miliónov eur, ktoré ste do toho zákona dali, bol rozpočet Slovenskej televízie z roku 1992. Jednoznačne nestačilo by to, bol by to inak zánik verejnoprávnej inštitúcie, či už rozhlasu alebo televízie. To sú fakty, o ktorých sa bavme. A okrem toho ak by to bola akákoľvek suma, ktorá by bola v zákone, nikdy by nebolo povedané, že akýkoľvek minister financií, ktorý by prišiel po tom vašom, by tú sumu naplnil, by ju mohol splniť. Už som tu niekoľkokrát spomínal prípad s Pro Slovakiou, keď vlastne vláda jednoducho neplnila zákon. To sa mohlo stať aj teraz. A to by bol koniec... (Prerušenie vystúpenia časomerom.)
Grendel, Gábor, podpredseda NR SR (2021-06-24):
S reakciou na faktické poznámky, pán poslanec Kremský.
Glváč, Martin, podpredseda NR SR (2017-10-17):
Ďalším v rozprave, pani poslankyňa Cigániková.
Kubánek, Stanislav, poslanec NR SR (2014-05-29):
Pán predseda, dajte hlasovať o pozmeňujúcom návrhu poslanca Panáčka.
Laurenčík, Milan, podpredseda NR SR (2021-02-25):
Pán poslanec Eduard Kočiš, nech sa páči.
Zmajkovičová, Renáta, podpredsedníčka NR SR (2012-05-15):
Ďakujem, pán podpredseda. Prosím, zaujmite miesto pre navrhovateľov. Teraz prosím spoločného spravodajcu z výboru pre financie a rozpočet poslanca Ladislava Kamenického, aby informoval Národnú radu o výsledku rokovania výborov o tomto návrhu vlády. Nech sa páči, pán poslanec.
Horváth, Zoltán, poslanec NR SR (2010-10-20):
Ďalej, prosím, dajte hlasovať o pridelení zákona výborom, a to ústavnoprávnemu výboru, výboru pre hospodárstvo, výstavbu a dopravu a výboru pre sociálne veci. Za gestorský výbor navrhujem výbor pre sociálne veci, pričom odporúčam, aby ho prerokovali výbory, ktorým bol návrh zákona pridelený, do 24. novembra a gestorský do 26. novembra.
Blcháč, Ján, poslanec NR SR (2023-12-20):
Teraz budeme hlasovať o piatom pozmeňujúcom návrhu poslanca Matoviča. Pán predseda, prosím, dajte hlasovať.
Kuffa, Filip, poslanec NR SR (2021-12-14):
Ďakujem za slovo. Pán kolega Gyimesi, nie celkom som vás pochopil, koho ste vlastne presviedčali v tom úvode, keď ste začali odôvodňovať návrh, že tak vy vymeníte jeden paškvil za iný paškvil a poviete, že vraj ste všetky problémy a všetky otázky vyriešili. Jedna vec, že ste tu zosmiešňovali, naznačili ste tu na opozíciu, že niekto tu šíri nepravdy, klamstvo o národných parkoch. Druhá vec je, čo vy ste akože pozmeňovákom, však to je to isté. Povedali ste, že v dvoch vyzónovaných parkoch, že tam to prejde. Povedali ste to zle, pretože sa ruší TANAP, PIENAP a Slovenský raj. Vám teraz prejde všetko rovno pod ochranu prírody. To si môžte pozrieť v rozprave. Zaniknú štátne lesy TANAP-u 1. apríla. Ďalej ste povedali 2. bod, hej, prečo to robíte. Okruh osôb, ktoré môžu byť v rade správy národného parku. Hej, môžu byť zo samosprávy, odborných organizácií a tak ďalej, hej, no ale menuje ich minister, odvoláva ich minister. Však nedávno sme videli, bola spravená, teda ministri majú svoje teda poradné zbory. No a keď sa tam vyskytol človek, ktorý mal iný názor na túto problematiku, tak jednoducho mu povedali, vieš čo, alebo odstúp, alebo ťa odvoláme rovno my. Nespravíme ti tú hanbu, že ťa odvoláme, tak si tu povedz proste, že odstupuješ ty sám zo svojich dôvodov. Tretiu vec, čo si povedal, hej, že sa to nedotkne vlastníkov alebo že problém boli nezistení vlastníci. A povedal si to v takom zmysle, že nezistení vlastníci neprejdú do národného parku. No neprejdú, lebo oni v tom národnom parku sú už aj dneska pod správou Slovenského pozemkového fondu. Ale sú tam dneska. Však on keď je vlastník v národnom parku na území, tak tam predsa dneska je. Otázka je správa. To si zle povedal, hej? Tá, to len dokazuje to, že v podstate ideš odprednášať návrh a nepripravíš sa naňho. Proste zle to odprednášaš. Úvod odôvodníš a zle. To je proste hanba!
P. Paška, predseda NR SR: (2009-04-22):
(Hlasovanie.) 140 prítomných, 61 za, 76 proti, 2 sa zdržali, 1 nehlasoval. (Potlesk.) Konštatujem, že Národná rada Slovenskej republiky nevyslovila nedôveru členovi vlády Slovenskej republiky pánovi Igorovi Štefanovovi. Týmto vyhlasujem 36. schôdzu za skončenú. Krátka technická dvojminútová prestávka, aby sme mohli prestaviť systém a budeme pokračovať hlasovaním o prerokovaných bodoch programu 35. schôdze. Technici, je potrebné sa znovu registrovať kartou? Technika. Nie, takže... (Rokovanie 36. schôdze NR SR sa skončilo o 11.11 hodine.) (Po skončení rokovania 36. schôdze NR SR pokračovalo rokovanie 35. schôdze NR SR.)
Blanár, Juraj, podpredseda NR SR (2022-10-18):
Teraz udelím slovo v rozprave pánovi poslancovi Marekovi Šefčíkovi. Po ňom sa pripraví pán poslanec Taraba. Nech sa páči.
P. Hrušovský, podpredseda NR SR: (2002-05-16):
Pán poslanec Brocka.
Jurinová, Erika, podpredsedníčka NR SR (2012-12-17):
Pán poslanec Jánoš.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 146 poslancov, hlasovalo 77 za, 13 proti, 56 sa zdržalo. Národná rada sa uzniesla, že tento návrh zákona prerokuje v druhom čítaní .